ועדת הכספים, כנסת 25, פרוטוקול מספר 37, 2023-01-23 00:00

משה גפני: אנחנו ממשיכים בדיון על מיסוי החומרים הממסים ושמני הסיכה, אבל קודם אני רוצה לומר שבדיון בשבוע שעבר סוכם שלעסקים הקטנים שקיבלו הטבות בקורונה לא יהיו עיקולים במשך חודשיים, ושתינתן פריסה של שנה

משה גפני:  אני מקבל כל הזמן תלונות על זה שלא ביטלו את העיקולים, שלא נותנים פריסה, שלא עושים בעניין הזה דבר וחצי דבר

משה גפני:  יש לי פניות

משה גפני:  אני משתומם, בגלל שאני יודע, מירי, שמילה שלך היא מילה

משה גפני:  היה סיכום עם השר, אחרי זה דיברנו בהמשך, וזה לא מתבצע

משה גפני:  יש לך איזו סיבה לזה?      

מירי סביון: אני אשמח לקבל את הפניות ולבדוק אותן

משה גפני: את תתני לי תשובה?     

מירי סביון: כן

משה גפני: בשבוע הבא אני אקיים דיון על הנושא של מס רכישה של יתום כשהוא מקבל דירה מכספים חיצוניים

משה גפני:  אמרתם שזה מתבצע, שלא צריך להכניס את זה לתוך החוק, שלא צריך להכניס את בכלל, אבל מתברר שאתם לא מבצעים

משה גפני:  אני לא יודע למה אני מקבל בכלל משכורת מהכנסת, אולי אתם צריכים לקבל גם את המשכורת שלי, כי אני מדבר, מדבר ומדבר ולא יוצא מזה כלום

משה גפני:  את יכולה לבדוק את הנושא של היתומים? אני הולך להביא את זה בשבוע הבא

משה גפני:  אני מפסיק להיות נחמד עם זה, הייתי נחמד כל הזמן

משה גפני:  אמרתם שזה מתבצע, אבל זה לא מתבצע

משה גפני:  מירי, אני מבקש תשובות

מירי סביון: בסדר גמור

מירי סביון:  אנחנו כמו תמיד נכבד את בקשת יושב ראש הוועדה ונענה על כל השאלות שנקבל

משה גפני: ינון אזולאי, בקשה

ינון אזולאי: לפני כשנה בערך העברנו פה את המיסוי על הממסים - אגב, בממשלה הקודמת מיסו אותם בעוד מס - ועלו כמה בעיות בכל מיני נושאים - אם זה הנושא של הכמות, אם זה הנושא של העסקים הקטנים שהם פחות מ-4,000 טון, אם זה הנושא של המדללים

ינון אזולאי:  הייתה רשימה ארוכה של כל מיני דברים שנתנו אותם

ינון אזולאי:  לתעשיינים יש למעלה מחצי שנה הערות על כך שהמיסוי לא הצליח

ינון אזולאי:  המיסוי לא הצליח בין היתר בגלל בירוקרטיה, בגלל שיש מקומות שמשלמים כפל מיסוי

ינון אזולאי:  יש מקומות שלא משיתים את זה על הלקוח, אבל יש מקומות שמשיתים על הלקוח, כמו בשמנים שנמצאים במוסכים בעיקר, כמו במדללים

ינון אזולאי:  אפילו במדלל הביתי אנחנו יודעים שזה קורה

ינון אזולאי:  אני רואה את זה אפילו בענף הטקסטיל

ינון אזולאי:  ביקשו אז להחריג את כל התעשייה, אבל עמדתם על שתי הרגליים האחוריות ואמרתם שכל התעשייה לא תוחרג אלא רק מספר עסקים

ינון אזולאי:  ביקשנו לתת  להם אפשרות בתוך השנה לערער ולהכניס עוד, אבל לא הסכמתם לנושא הזה

ינון אזולאי:  להזכיר לכולם שכל המיסוי היה בגלל ההון השחור, בגלל העלמות מס של כמיליארד שקל

ינון אזולאי:  רשות המסים, האם עשיתם חשבון ושמעתם אותם? כמה כסף ראיתם שנכנס למדינה, וכמה הצלחתם לעצור מההון השחור?           

משה גפני: נתנאל היימן, התאחדות התעשיינים

נתנאל היימן: אני אתחיל במילות שבח לרשות המסים על כך שמבחינת הפניות שלנו בנוגע לתפעול במשך השנה הם היו קשובים לכל בקשה, לכל יום עיון שרצינו, לכל בעיה פרטנית של מישהו שלא יכול היה למלא את הטפסים וכדומה

נתנאל היימן:       עכשיו מבחינת המהות

נתנאל היימן:  יש, כמו שהתרענו לפני שנה, חלק גדול בתעשייה שמשלם את המס הזה למרות שאין לו שום קשר למטרות שהמס בא למנוע אותן

נתנאל היימן:  כשהותקנו התקנות נאמר על ידי רשות המסים: "אנחנו יודעים שישלמו את המס עוסקים לגיטימיים שאין להם שום קשר לעבריינות או להברחות"

נתנאל היימן:  אנחנו הצענו בזמנו, ואנחנו מציעים שוב, להחיל את הפטור הזה על כל התעשייה ועל כמה שיותר פעולות

נתנאל היימן:  מה הכוונה? השיטה שנבחרה היא שאומרים לי רק מה מותר, כאשר אם יש איזה שהוא עסק או מפעל שצריך להיכנס לפטור, צריך לבוא לפה ולפתוח את הצו

נתנאל היימן:  זה יוצר בירוקרטיה, כי אנחנו כל פעם צריכים להגיש להם את הטפסים, את האקסלים ואת הבקרות

ינון אזולאי: האם מאז שנכנס המס הגשתם בקשות על דברים שפטרו אותם?      

נתנאל היימן: לא, זה חייב אישור ועדה

ינון אזולאי: אפילו כשהדברים הוצפו הם לא הגיעו לפה

שולמית אלוני: חשבנו שאולי נכון לעשות איזו שהיא רשימה לא סגורה שמשאירה איזה שהוא שיקול דעת לשר

ינון אזולאי: זה מה שאמרתי מקודם

ינון אזולאי:  הם התנגדו לעניין הזה, הם לא היו מוכנים שתהיה רשימה פתוחה  שאפשר יהיה להוסיף דברים בלי הוועדה

ינון אזולאי:  אם היה את זה לא היינו צריכים להגיע לדיון הזה

נתנאל היימן: אנחנו מציעים שתהיה רשימה שלילית, לא רשימה חיובית

נתנאל היימן:  אם הם יגדירו מי הם לא רוצים שיהיה במקום להגדיר מי הם כן רוצים שיהיה, זה יפתור הרבה חסמים

נתנאל היימן:  גם מהצד של הבירוקרטיה, מהצד של היצרנים, לא נכון שהם יגישו כל 10 ימים את הטפסים, כי יש עלויות נלוות מעבר לעלויות של המס עצמו

נתנאל היימן:       נקודה אחרונה, אולי הכי חשובה, היא לגבי הפעולות עצמן שמוכרות בתוך הצו

נתנאל היימן:  דיברנו על שני דברים שהם קריטיים בתעשייה, כשאחד מהם זה השימון

נתנאל היימן:  אין מכונה תעשייתית שלא צורכת שמן

נתנאל היימן:  בחלק מהחומרים האלה גם משתמשים לניקוי המכונות

נתנאל היימן:  אני חושב שהסכומים הבינוניים האלה לכל עסק  מצטברים לסכומים גדולים יותר שמקשים על התעשייה

ינון אזולאי: אגב, אנחנו לא מדברים בכלל על הסולר, אנחנו מדברים על השמנים

ינון אזולאי:  כל הבעיה הייתה בסולר

ינון אזולאי:  אנחנו צריכים לדעת אם ההון השחור של המיליארד שקל ירד לאפס, ל-100, ל-200, ל-300, ואנחנו צריכים לדעת כמה הכנסות היו למדינה מהמס הזה, כדי לעשות חשבון ולראות כמה זה עזר

משה גפני:  ולדימיר, בקשה

ולדימיר בליאק: אכן לפני שנה העברנו צו שהייתה לו מטרה ראויה

ולדימיר בליאק:  אני רוצה לדעת מה התוצאה אחרי שנה

ולדימיר בליאק:  דיברנו על מיליארד שקל

ולדימיר בליאק:  האם זה ירד? בכמה זה ירד? אני מבין שלא תוכלו לתת תשובה מדויקת, אבל לפחות הערכה

ולדימיר בליאק:  בזמן אמת ידענו שיש כשלים בצו הזה, בעיקר בנושא של השמנים

ולדימיר בליאק:  אני חושב שאחרי שנה אנחנו יכולים לדייק ולמפות יותר את הכשלים

ולדימיר בליאק:  אם יש אפשרות לתקן את זה היום, צריך לתקן את זה היום, יש הסכמה על הנושא הזה בוועדה

משה גפני:   אברהם אמיר, מנכ"ל חברת שיבובים בע"מ, התאחדות המלאכה והתעשייה, בקשה

אברהם אלמליח: אני בעל בית מלאכה מכני, כבר 50 שנה בעסק

אברהם אלמליח:  כנראה שאני קצת אידיוט, ישר והגון אם  אחרי 50 שנה אני עדיין רק בעל בית מלאכה

משה גפני: עם כל הכבוד, אני אחרי 50 שנה בקושי חבר כנסת

אברהם אלמליח: אם אני עסק קטן אחרי 50 שנה, אם אני עדיין בית מלאכה קטן בהתאחדות המלאכה והתעשייה, כנראה שאני לא חכם גדול

אברהם אלמליח:  מישהו מהחכמים אצלכם החליט שדווקא אנחנו, הקטנים, נשלם מס על שמנים שאנחנו צורכים לעבודה

אברהם אלמליח:  מכונות לעיבוד שבבי צורכות שמנים

אברהם אלמליח:  למה שנשלם מס על זה? אם רוצים שאנשים ישלמו מס - שכולם ישלמו, אבל למה דווקא הקטנים צריכים לשלם? איזה עונש מגיע לי שאני כזה טמבל?      

ינון אזולאי:   יש את הסיפור של המתכות

ינון אזולאי:  ביקשו אז לעשות גורף על המתכות ועל השבבים

ינון אזולאי:  יונתן אורלינקי אמר ששבבים זה סיפור אחד, מתכות זה סיפור אחר

ינון אזולאי:  מירי, אם תשאלי את התעשיינים, הם יגידו לך שנכשל הסיפור של המתכות

ינון אזולאי:  אברהם אמר שמי שבסוף נפגע זה אותם קטנים

ינון אזולאי:  למה? כי הם לא גובים את זה מהלקוח והם אלה שמשלמים יותר

ינון אזולאי:  מי שיקרוס בסוף זה הם

ינון אזולאי:  השאלה אם יש לכם אפשרות לראות עד כמה הקטנים נפגעו

משה גפני: מיכה שריר, מנכ"ל טמבור

מיכאל רייסר:    אני 26 שנה בטמבור

מיכאל רייסר:  לטמבור יש שישה מפעלי ייצור ברחבי הארץ, אתם מוזמנים לבקר

מיכאל רייסר:  לא הייתה פה התייחסות לעולם הצבע

ינון אזולאי: אתה צודק

מיכאל רייסר: בסוף יש אוכלוסייה שלמה של צבעים וקבלני צבע שעושים עבודות תשתיות, עבודות בבתים וצריכים לשלם על המדללים שהם קונים מאיתנו 30%,40% יותר על כלום

מיכאל רייסר:  אין שום סיבה אמיתית

מיכאל רייסר:  האריזות של המדללים שאנחנו מוכרים אותן הן אריזות של ליטר, של חמישה ליטר, של 18 ליטר

מיכאל רייסר:  אף אחד שרוצה למהול דלקים לא משתמש באריזות כאלו

מיכאל רייסר:  משתמשים אולי באיזוטנקים, בחביות, בדברים כאלה

מיכאל רייסר:  אנחנו פה מטילים מס שהוא יוקר מחייה פר אקסלנס

מיכאל רייסר:  מדובר על עשרות מיליוני שקלים רק על צבע, רק על יצרני צבע

מיכאל רייסר:  יש פה עיוות מובנה של הדבר הזה

מיכאל רייסר:  אנחנו בסוף מגלגלים את זה על הציבור

מיכאל רייסר:  בדיון בשנה שעברה אמרו שנגיע אחרי שנה ונגיד מה בדיוק קרה

מיכאל רייסר:  אני לא רוצה לדבר בכלל על הבירוקרטיה, אבל הפכו את טמבור לחברת דלק

מיכאל רייסר:  אני צריך לדווח כל יום כמה מדללים מכרתי, אני צריך להעסיק מחלקה שלמה של אנשים שיתעסקו רק בזה

מיכאל רייסר:  למה לא לדווח פעם בשנה? אני אדווח לכם מה שאתם רוצים

מיכאל רייסר:  בגלל כמה עבריינים שצריך לתפוס כדי למנוע את המהילה הזאת לוקחים את כל התלמידים המצטיינים בכיתה שמשלמים מסים כמו שצריך וגורמים להם לנהל פה ספרים שלמים, לנהל מעקב יום יומי אחרי דברים שאפשר גם לנהל אותם פעם בשנה, גורמים להם לגלגל על השוק ועל הצרכן עשרות מיליוני שקלים על כלום

מיכאל רייסר:  צריך לפטור את כל אוכלוסיית הקבלנים וקבלני הצבע

מיכאל רייסר:  אי אפשר לצבוע כביש בלי לדלל את הצבע, זה התאמת המוצר לייעודו, אז למה שישלמו? אם המדלל שאני מוכר עולה בין 9

מיכאל רייסר: 5 שקלים ל-14 שקלים והסולר או הדלק שאותו צריך למהול עולה שבעה-שמונה שקלים, מי ימהל את המדלל? למה אני צריך לשלם כדי לנהל את כל המנגנון הזה?      

ינון אזולאי:   כמה הדלק עלה לפני הבלו?     

מיכאל רייסר: אני מדבר על לפני הבלו

מיכאל רייסר:  אם תוסיף את הבלו, הוא כבר עולה 18 ו-19 שקלים

יונתן מישרקי: אנחנו נמצאים בתקופה שבה אנחנו מדברים על יוקר מחייה

יונתן מישרקי:  אני רוצה לדעת כמה הנושא הזה של המיסוי מביא בסופו של דבר ליוקר מחייה לאזרח, לא משנה אם הוא בא לצבוע את הבית שלו, לא משנה אם הוא בא למוסך כדי לתקן את הרכב

יונתן מישרקי:  האם אנחנו יודעים מה המשמעות של זה כלפי האזרח, ואיך אנחנו מטפלים בעניין הזה?     

משה גפני: תומר לביא, בקשה

תומר לביא: חברת מיברג מעסיקה כ-200 איש באזור יוקנעם מהפריפריה, היא מוכרת לכל העולם בתחום עיבוד המתכת

תומר לביא:  כשפורסם הצו הזה בנובמבר 2021 תחום עיבוד המתכת בכלל לא היה כלול, כי אפשר לעבד מתכת בלי שמנים, בלי ממסים

תומר לביא:  התיקון שפורסם חודש לאחר מכן כלל רק את תחום העיבוד השבבי, שזה כמו להגיד: אני רוצה להחריג כלי נגינה, אבל אני אחריג רק כלי נשיפה

תומר לביא:  עיבוד שבבי זה נתח מסוים בתחום עיבוד המתכת, הוא לא כולל את כל עיבוד המתכת

תומר לביא:  הופכים אותי למעגל פינות, כי אני צריך להציג את המחלקה של עיבוד שבבי שקיימת בכל מפעל בעיבוד מתכת כאילו אני מפעל לעיבוד שבבי ואני לא מפעל לעיבוד שבבי

תומר לביא:  עיקר הטכנולוגיה אצלי זה עיבוד פלסטי, שזה תחום אחר

תומר לביא:       יש את הנושא של השמן שבא במגע, מן הגדרה חדשנית

תומר לביא:  מה זה "שמן בא במגע"? מישהו שמע על מכונה לעיבוד פלסטי של מתכת שיכולה לעבוד בלי שמנים? אני צריך להביא את רשות המסים אלי, להציג להם את נושא המגע של השמן בעיבוד - ייאמר לזכותם שהם הלכו לקראתי - כי שמני מכונה באים גם במגע

תומר לביא:  אני חש פעמיים לא בסדר, כי אני גם לא עיבוד שבבי ואני גם לא בא במגע

תומר לביא:  פעמיים עיגלתי פינות מול רשות המסים

תומר לביא:       הנושא השלישי זה הממסים

תומר לביא:  הממסים זה לא חומר יש מאין, זה חומר שנועד להמיס את השמן ולקרר את המוצר כי בלעדיו אין בדיקות

תומר לביא:  אני מייצר לתעשיית הרכב בעולם, אני בודק אלפי מוצרים בכל חמש דקות שאין כל דרך לקרר ולייבש בלי הממסים

תומר לביא:  הממסים הוחרגו, פרט המכס של הממסים בכלל לא נכלל, ואין שום אפשרות גם לרשות המסים להקל עלי בנושא הזה

משה גפני: חיים כהן, מנכ"ל אבקו, בקשה

חיים כהן: אנחנו מתעשיית הטקסטיל, אנחנו מייצרים מוצר לדלתא ותפרון איתו הם פיתחו על תפר שמשמש למכונות סריגה

חיים כהן:  המוצר במהות שלו יותר יקר, לכן אין בכלל טעם למישהו לקחת ולנסות לעשות איתו משהו

חיים כהן:  בשלושת החודשים האחרונים הפסדתי חלק גדול מהמכירות בגלל המס, כי נכנסו מפעלים מחו"ל שפשוט מתחרים ואוכלים לי את הפרנסה

ינון אזולאי: להם אין את המיסוי

חיים כהן: נכון, אין להם את המיסוי

חיים כהן:  אני מייצר ליצרנים ישראלים שאמרו לי שהם ישמרו עלי כי זה כחול לבן, כי זה דלתא ותפרון

חיים כהן:  באיזה שהוא מקום זה נהיה די מגוחך, דבר שקשה להסביר

חיים כהן:  אין לי מושג מה הקשר בין זה לבין מה שהמחוקק רצה לעשות פה

משה גפני: עומר סלע, איגוד לשכות המסחר, בקשה

עומר סלע:  	לשמנים אוטומטיביים, שמנים הידראוליים ושמני גיר ניתנו מספר פרמטרים שפוטרים אותם מהמס - ארבעה פרמטרים כימיקליים-פיסקליים ופרמטר של גודל אריזות עד 20 ליטר

עומר סלע:  לגבי גודל האריזות הפרמטר הזה של 20 ליטר הוא מיותר

עומר סלע:  אם שמן עומד בכל ארבעת הפרמטרים הכימיקליים-פיזיקליים, כלומר הוא לא יכול לשמש כתחליף דלק, לא צריך להוסיף על זה גם פרמטר של 20 ליטר, כי זה מנוגד לוגיסטית, כלכלית וסביבתית

עומר סלע:  שמנים הידראוליים ושמני גיר לא עוברים את המשוכה שנקבעה בצו בערך TBN ובריכוז המתכות

עומר סלע:  התוצאה החמורה מאוד שקורית בעקבות הדבר הזה היא א', פגיעה בתחרות, וב', מוצרים שעברו רפורמולציה, כל מיני מוצרים שהם לא אופטימאליים למערכות הידראוליות או מערכות גיר נמכרים מכיוון שהם לא יכולים לעבור את התנאי לסף המס וצרכנים קטנים או צרכנים עם ציוד יקר משתמשים בשמן לא טוב שגורם להם נזק

עומר סלע:  יש נושא של מיסוי אירוסולים, שזה דבר מופרך לחלוטין, כי אף עבריין לא ייקח תרסיסים ויהפוך אותם לדלק

עומר סלע:  אני חושב שרשות המסים מכירה בכך, לכן ראוי לתקן את זה

עומר סלע:  לכל תחום השמנים האוטומטיביים, הידראוליים ושמני הגיר היה ראוי שיהיה פטור גורף בכל מקרה

משה גפני: מירי, בקשה

מירי סביון: 	בפתח הדברים אני רוצה להתייחס לכל המהלך של הרפורמה שנעשתה כאן בוועדה

מירי סביון:  באמת, כמו  שציינתם, המטרה של הרפורמה הייתה מלחמה בהון השחור, מלחמה בתופעה מאוד חמורה של מהילת דלקים, תופעה שבשנים האחרונות ראינו שהלכה והתגברה בקצב מאוד משמעותי וגרמה להרבה מאוד בעיות במשק

מירי סביון:  היא גרמה לאובדן מסים בהיקפים מאוד גדולים - אמרנו שאנחנו מצפים שהרפורמה תביא להכנסות של מיליארד שקלים - גרמה לזיהום אוויר, גרמה לזה שנכנס לתוך מנועי כלי הרכב דלק מהול שגרם לנזקים

מירי סביון:  כתוצאה מהרפורמה הזאת שמיסתה תחליפי דלק ראינו שינוי משמעותי בניפוקי הסולר

מירי סביון:  אם עד שנת 2021, ככל שהתופעה הזאת של מהילת דלקים והשימוש בממסים ושמני סיכה הלכה וגדלה, ראינו ירידה בניפוקי הסולר, אז מחודש פברואר 2021 עד נובמבר 2022 ראינו גידול של 14% בניפוקי הסולר

מירי סביון:  הגידול הזה לא בא יש מאין

מירי סביון:  הוא בא כתוצאה מזה שבמקום לצרוך דלקים מהולים מחומרים שלא מוסו האנשים חזרו לצרוך את הסולר האמיתי

מירי סביון:  האומדן שלנו לגידול בהכנסות בשנת 2022 הוא סדר גודל של מיליארד שקלים, כשהמיליארד הזה לוקח בחשבון את זה שתעריף הסולר הופחת בחלק מהשנה

מירי סביון:  אם הוא לא היה מופחת, היינו עומדים על תוספת הכנסות בגין הדבר הזה של כ-1

מירי סביון: 1 מיליארד שקלים

ינון אזולאי: בשנת 2021 היה עדיין את ההון השחור בכמיליארד שקל, אבל ב-2022, לפי מה שאתם אומרים, לא הייתה בעיה בהון השחור כי הכנסתם מיליארד שקל

מירי סביון: לא אמרנו את זה

ינון אזולאי: זאת התוצאה

מירי סביון: כשאמרנו שאנחנו צופים לראות תוספת הכנסות בסדר גודל כזה, זאת הייתה הערכה שלנו לגבי היכולת של הרפורמה בהיקף הזה להקטין את ההון השחור

ינון אזולאי: זה לא אומר שהקטנתם את ההון השחור, זה אומר שלקחתם מיסוי שהביא לכם כסף

ינון אזולאי:  אתם הרי ידעתם איפה העבריינים האלה נמצאים, רק אמרתם שאין מספיק כוח אדם, שלא יודעים להגיע אליהם

ינון אזולאי:  האם המיליארד שקל האלה נעלמו מבחינת ההון השחור, כלומר אותם עבריינים נהפכו צדיקים, או שרשות המסים אמנם קיבלה מיליארד שקל אבל יש עדיין את ההון השחור במיליארד שקל? גם אתם הודיתם פה שרוב האנשים הם ישרים והגונים והם לא ישתמשו בהון השחור הזה

ינון אזולאי:  ברגע שאני בא ואומר שמיליארד שקל נכנס, זה אומר שמאותם אנשים הגונים וטובים לקחו את המיליארד שקל

ינון אזולאי:  האם מאותם עבריינים ורשעים תפסתם את ההון השחור? הם הפסיקו להתעסק עם זה?      

ולדימיר בליאק: האם קטן היקף ההון השחור?     

מיכאל רייסר: הגברת שושנה מחדרה מימנה את ההון השחור הזה, כי היא השתמשה בצבע ובמדלל

מירי סביון: עיקר התוספת שעליה דיברתי הגיע מגידול בצריכה של הסולר

מירי סביון:  זה אומר שעסקים או אזרחים שקודם לכן תדלקו בתחנת דלק בדלק מהול שלא שולם עליו בלו, עברו לצרוך בלו תקין שעליו שולם סדר גודל - -     

ינון אזולאי: מירי, זאת לא תשובה נכונה, כי הסולר זה משהו אחד, השמנים זה משהו אחר

ינון אזולאי:  אם מדללי צבע עולים יותר, לא יכול להיות שישתמשו בזה בשביל למהול

משה גפני: 	מה רשות המסים מוכנה לעשות בעקבות כל מה שעלה כאן? האם את יכולה להצביע על כך שההון השחור נבלם? את זה שהרווחתם כסף אנחנו יודעים

משה גפני:  התוצאה של כל רפורמה שאתם עושים היא שאתם מרוויחים כסף, ואני בעד, זה מדינת ישראל

מירי סביון: 	הנתונים הנוספים שמצביעים על כך שחלה ירידה מאוד משמעותית בשימוש בחומרים האלה לצורך שימור הדלקים, היא הירידה המאוד חדה שאנחנו רואים בייצור הממסים המקומי – מסדר גודל של 200 מיליון ליטר בשנה לכמעט ייצור אפסי, וירידה של כמעט 60% בייבוא שמני סיכה

מירי סביון:  מי שצריך את החומרים האלה לתעשיות ממשיך לייבא אותם או לייצר אותם

מירי סביון:  הירידה הכל כך משמעותית הזאת בדיוק מצביעה על זה שאלו הכמויות שבמקום לייבא אותן, למהול ולהפוך אותן לדלק לא תקין, הפכו לצריכה של סולר

מירי סביון:  החיבור של שני הנתונים האלה יחד מצביע על כך שהרבה מאוד אנשים שקודם צרכו דלקים מהולים שיוצרו מהחומרים האלה עברו לצרוך סולר תקני, שזאת הייתה המטרה של הרפורמה

מירי סביון:      	בתוך הרפורמה השתדלנו לתת פטורים עד כמה שחשבנו שניתן לתת

מירי סביון:  יש לנו היום כ-250 מפעלי תעשייה שמקבלים את הפטור, כשהערך הכולל של הפטור שניתן במהלך שנת 2021 עד עכשיו עומד על סדר של כ-300 מיליון שקלים

מירי סביון:  בנוסף, היה את השמן המתוסף שהיה עליו פטור, פריט שכשהגדרנו פה בוועדה היה חשש שיש פטור שאי אפשר יהיה להשתמש בו

מירי סביון:  אנחנו היום יודעים שיש סדר גודל של כ-80 יבואנים שמייבאים היקף של כ-120 מיליון ליטר של השמן המתוסף הזה, מה שאומר שיש כאן פטור שהוא בר שימוש ומיושם

מירי סביון:  יש לנו תיקונים משני סוגים שנבקש להביא

ינון אזולאי: הפתרון הוא להחריג את כל התעשייה במקום להחריג את המתכות, את הטקסטיל

ינון אזולאי:  בפעם שעברה ישבנו פה שעות, העלינו את הדברים האלה

ינון אזולאי:  לא היינו צריכים להגיע לזה אם היינו אז מקימים את הוועדה שביקשנו שתהיה באישור השר

ינון אזולאי:  חבל שעוד פעם נחריג אחד או שניים, כי נצטרך לבוא שוב בעוד חצי שנה

ינון אזולאי:  תקבעו שהשר יוכל להכריע, ומפה אפשר להתחיל לדבר

מירי סביון: שני התיקונים שנציע לעשות הם משני סוגים

מירי סביון:  חלק אחד זה הרחבת הפטורים

מירי סביון:  החלק השני נוגע לכך שאנחנו מזהים בתקופה האחרונה שמתחיל שימוש בחומרים שלא נמצאים בתוך הרפורמה ומשמשים בעיקר למהילת דלקים

מירי סביון:  אנחנו מקבלים תלונות מהשוק עצמו, משחקנים מאוד מרכזיים בשוק, על כך שהדברים האלה גורמים לשיבושים בתוך העולם הזה

ינון אזולאי: אגב, אתם יודעים שיש כאלה שמשתמשים בשמן לטיגון פלאפל גם ברכבים? אולי שאת שמן הקנולה או שמן הסויה גם נמסה? כשאתה מבקש הקלה, באים לפה בעקבות מידע על עוד דברים

ינון אזולאי:  תתפסו את הגנבים

ינון אזולאי:  הגנבים לא יושבים פה סביב השולחן

מירי סביון: במקביל לזה שנמליץ להרחיב את הפטורים לתעשיות ולחומרים מסוימים, גם נבקש להטיל את המיסוי על חומר או חומרים נוספים

משה גפני: איפה הרשימה?     

מירי סביון: את החומרים שנבקש למסות נציג בישיבה הבאה

מירי סביון:  לגבי הפטורים קובי ייתן פירוט עכשיו

משה גפני: 	הבאתי את הדיון הזה, כיוון שהבנתי שבשל העניין לעזור לתעשייה המקומית ולהוריד את הפטורים שהם חסרי היגיון לחלוטין

משה גפני:  עכשיו את באה ואומרת לי שיהיה עוד מס על עוד משהו? זה הזמן לעשות את זה? מה הפטורים?     

קובי בוזו: 	פנו אלינו במהלך התקופה של הרפורמה הרבה אנשים שיושבים פה בשולחן

קובי בוזו:  האמת שעד היום אנחנו מקבלים בקשות

קובי בוזו:  חלק מהבקשות אפילו יישמנו

קובי בוזו:  כשאנחנו רוצים לתת פטור אנחנו צריכים להגיע לוועדת הכספים שתאשר את הצו

קובי בוזו:  לאחר מכן אנחנו מחתימים את שר האוצר על הצו

משה גפני: מה הפטורים?     

שולמית אלוני: 	היו שלושה סוגי צווים

שולמית אלוני:  שני סוגים זה צווים של תעריף המכס, צו אחד דורש אישור מוקדם

שולמית אלוני:   יש צו תעריף מכס שחל לגבי ייבוא של חומרים ממסים, יש צו על בלו על דלק שחל לגבי הייצור המקומי, ויש צו בלו על דלק (פטור והישבון) שחל לגבי הייצור המקומי וקובע את הפטור, כשזה מגיע קודם לאישור ועדת הכספים ורק אחר כך נכנס לתוקף

משה גפני: במערכת הבחירות אמרתי שאם אני אהיה יושב ראש ועדת הכספים אני אדאג לפתח את התעשייה בישראל כי זה גם מכניס יותר כסף וגם נותן פרנסה להרבה מאוד עובדים

משה גפני:  אני נאמן לדרכי הזאת

משה גפני:  אני לא אומר אחד בפה ואחד בלב, או אומר משהו לצורך בחירות ועכשיו בא ואומר משהו אחר

משה גפני:  אתם לא משתפים פעולה עם המטרה הנעלה הזאת

משה גפני:  באים אנשים ואומרים: תראו, הממסים, כל הדברים האלה לא קשורים בכלל לעניין

משה גפני:  אתם באים עכשיו עם כל מיני דברים, עם כל מיני תירוצים של "פה נוסיף"

משה גפני:  אני הרי מכיר את השפה שלכם, אתם רוצים כסף מן הגורן ומן היקב

משה גפני:  אתם פוגעים בתעשייה

משה גפני:  אני מבקש לדעת מה הפטורים

משה גפני:  מה אתם עונים על השאלות? שיש גנבים בעולם? היום יש לנו שר לביטחון לאומי

משה גפני:  אני אפנה לבן גביר, אני אגיד לו שיתפוס את הגנבים

משה גפני:  אני מבקש את הפטורים לתעשייה, כי אני רוצה לעודד את התעשייה המקומית

משה גפני:  אני לא רוצה לשחק עם הדבר הזה

משה גפני:  אני מאוד מעריך את מה שאתם עושים, וגם המטרה שלכם היא מטרה חשובה, אבל לא על חשבון התעשייה, לא על חשבון דברים שהם צודקים

משה גפני:  מה פתאום שאת החלק הזה צריך למסות? למה לא נותנים לו פטור?      

קובי בוזו: 	יש לנו שני סוגים של פטורים

קובי בוזו:  אחד מדבר על זה שתחליפי הדלק משמשים כחומר זינה לייצור חומרים פטורים ממס

קובי בוזו:  ברשימה שקבענו בזמנו היו 14 סוגי תעשיות שנעשו בשיתוף מלא עם התאחדות התעשיינים

קובי בוזו:  את כל הרשימה שהם העבירו הכנסנו לתוך הצו, קבענו לכולם פטור

קובי בוזו:  מתחילת הרפורמה קיבלנו עוד בקשות של התאחדות התעשיינים ושל גורמים פרטיים בשוק שאנחנו מתכוונים להכניס לתוך הצו

קובי בוזו:  אנחנו מתכוונים להרחיב את הרשימה של הפטורים

משה גפני: 	כל מה שנאמר בדיון עד עכשיו יהיה בתוך הפטורים האלה?     

קובי בוזו: 	הזכירו פה סוגי תעשיות שייכנסו לתוך הרשימה, כמו הטקסטיל

ינון אזולאי: מתכות

קובי בוזו: הכנסנו את העיבוד השבבי

תומר לביא: אני מייצג מפעל פלדה שמונה 700 עובדים, אני צורך עשרות אלפי ליטרים של שמן בשנה אם לא מאות אלפי ליטר שנועד לשימוש מכונות ולהידראוליקה

תומר לביא:  מה העונש הזה שאני מקבל? למה שעלויות הייצור שלי יעלו? כמו שאמר הרב גפני, אנחנו צריכים לעודד את התעשייה

תומר לביא:  למה אני בעונש? למה אני מוגדר כעבריין וצריך לשלם את המס הזה של מאות אלפי שקלים?         

קובי בוזו: אנחנו נכניס לצו את תעשיית הטקסטיל, את תעשיית היציקות פוליאוריתן, מפעלים של פלסטלינה שביקשו לקבל פטור על תחליף דלק שמשמש לייצור פלסטלינה, ומפעלים של חומרי הברקה שביקשו מאיתנו

קובי בוזו:  יש לנו היום שלושה סוגי תעשיות שבהם נתנו פטור לשמנים שבאים במגע עם המוצר, וגם שם נרחיב את הפטור בהתאם לבקשות שקיבלנו

קובי בוזו:  הזכירו פה את העניין של התרסיסים

קובי בוזו:  אנחנו גם מתכוונים להגדיר פרט מכס מיוחד לתרסיסי שמן, לקבוע עליו פטור ממס קנייה ופטור מבלו

קובי בוזו:  ביקשו מאיתנו גם על משחות סיכה לקבוע פטור

קובי בוזו:  המוצרים האלה הם מוצרים שנצטרך להביא בצו הפטור לוועדה, לאחר מכן להחתים את שר האוצר

קובי בוזו:  כשיכולנו לעשות צווים שמקלים על התעשייה ללא אישור מוקדם של ועדת הכספים עשינו את זה

קובי בוזו:  בחודש אוגוסט החתמנו את שר האוצר על צו לגבי מחזור של תחליפי דלק שמייצרים מדללי צבע

קובי בוזו:  נתנו להם פטור, ובלבד שיהיה עד 25% של תחליפי דלק בתוך המוצר

איתן גינזבורג: בחמשת הסעיפים שרשות המסים פרסמה שאם עומדים בהם אתה יכול לקבל פטור או החרגה נמצאים שני סעיפים

איתן גינזבורג:  סעיף אחד, נקודת הבזקתו אינה נמוכה מ-180 מעלות

איתן גינזבורג:  כל השמנים ההידראוליים הם מעל 220 מעלות, אי אפשר להפוך אותם לדלק

איתן גינזבורג:  דבר שני, צמיגותו ב-40 מעלות צלזיוס תהיה גבוהה מ-25 סנטיסטוק

איתן גינזבורג:  השמנים ההידראוליים הם 46 ו-68, אי אפשר להפוך אותם לדלק, אז למה לא נותנים החרגה לדבר הזה?     

משה גפני: 	מה התשובה לשאלה הזאת?     

קובי בוזו: 	השמן לתוסף שמזכירים כאן זה משהו שנכנס לרפורמה בדיונים בוועדת הכספים

קובי בוזו:  בצווים המקוריים לא היה שמן לתוסף, זה נכנס כאן בוועדה בשיתוף עם התעשייה לגבי הפרמטרים

משה גפני: למה? הוא אומר שאי אפשר להפוך את זה לדלק

קובי בוזו: ההגדרות הכימיות שקבענו הן בדיוק בשביל שזה לא יהיה נועד למהילה

משה גפני: למה אין פטור על זה?     

קובי בוזו: יש פטור על זה

איתן גינזבורג: יש פטור על שמן הידראולי?     

קובי בוזו: לא על שמן הידראולי, על שמן לתוסף

איתן גינזבורג: אני מדבר על שמן הידראולי 68 ו-46 שאי אפשר להפוך אותו לדלק

חיים ברגפרוינד: 	אני סמנכ"ל הכספים בנירלט צבעים, חברה שנמצאת בקצה הפריפריה של מדינת ישראל, שני קילומטר מגבול רצועת עזה, סופגת פצמ"רים, סופגת הרבה דברים ועדיין נשארת שם

חיים ברגפרוינד:  כשאמרו לנו שתעשיית הצבעים בתוך הפטור חשבנו שנהיה פטורים לגמרי, אבל אז מתברר שעל חלק מאוד מהותי מהפעילות שלנו אנחנו חייבים

חיים ברגפרוינד:  אנחנו גם נקראים רוכשים ואנחנו גם נקראים יצרני צבע

חיים ברגפרוינד:   כמו שאמר מנכ"ל טמבור, אנחנו נאלצים כל הזמן להתעסק בבירוקרטיות, כשהמערכות שלנו לא בנויות לזה

חיים ברגפרוינד:  זה לא מע"מ שהמערכת בנויה לזה

חיים ברגפרוינד:  אנחנו כל הזמן צריכים לשבת, כל הזמן צריכים לחייב את הלקוחות שלנו, כל הזמן צריכים לייצר עבודות תפעול מטורפות על אותו חומר גלם, כשבסוף זה לא מביא שום תועלת, כי כמו שאמר גם מנכ"ל טמבור ואחרים פה, אנחנו מוכרים דליים קטנים

חיים ברגפרוינד:  אין שום אחד שמערבב דלק בדליים בגודל כזה

משה גפני: העברתם את הבקשה שלכם לרשות המסים?     

חיים ברגפרוינד: כן, העברנו את הבקשה לרשות המסים, אני מקווה שגם יקדמו אותה איתנו

חיים ברגפרוינד:  אפשר לפתור את הדברים האלה ולעזור לקצה הפריפריה של מדינת ישראל

נתנאל ארנפרוינד: 	חברת ביו-לב מייצרת ממסים

נתנאל ארנפרוינד:  אנחנו מייבאים ממיסים ומנקים אותם ברמות איכות גבוהה לשימוש מעבדתי, לשימוש שלהם במחקר ופיתוח בתרופות, באלקטרוניקה, בבתי חולים

נתנאל ארנפרוינד:  אני לא אמליץ לאף אחד לשים את החומרים האלה בדלק או בשמן של האוטו כי זה פשוט יגרום לפיצוץ של המנוע

משה גפני: ולכן מה?     

נתנאל ארנפרוינד: אנחנו לא קשורים לאירוע הזה

משה גפני: אין לכם פטור?     

נתנאל ארנפרוינד: ללקוחות שלנו אין פטור

נתנאל ארנפרוינד:  אנחנו עומדים באמצע, אנחנו יבואן שמייצר

נתנאל ארנפרוינד:  אוקסילן, שהוא חומר חשוב שנמצא בבתי חולים ומשמש בקיבוע של ביופסיות, נמצא ברפורמה

נתנאל ארנפרוינד:  מה לו ולדלק?        

יוסי אשכנזי: 	לי יש שלושה מפעלים בראשון לציון ובקריית גת שעוסקים בענף המתכת והפלסטיק

יוסי אשכנזי:  אני גם יושב ראש איגוד המתכת לשעבר בהתאחדות התעשיינים

יוסי אשכנזי:  אין פטור לעיבוד השבבי

יוסי אשכנזי:  אברהם שיושב פה משלם עשרות אלפי שקלים בשנה

יוסי אשכנזי:  אנחנו משלמים מעל ל-100,000 שקל בשנה מסים עודפים על השמנים שאנחנו צורכים

יוסי אשכנזי:  על שמנים מינרליים אין פטור, אלה שאנחנו מקררים את העובד בעיבוד השבבי

יוסי אשכנזי:  על כל הממסים, על ניקוי התבניות ועל כל התחזוקה של הייצור אנחנו משלמים כפל על כפל על כפל של  מס

יוסי אשכנזי:  אנחנו נלחמים בשיניים לעצור את הייבוא, כאשר כל יום וכל שבוע בא אלינו לקוח חדש ואומר: אני עוזב את תוצרת הארץ, אני עובר לקנות בתורכיה, בסין, בוויאטנם ובהודו

יוסי אשכנזי:  אתם עוזרים פה להוציא את התעשייה מישראל, זה לא הגיוני

יוסי אשכנזי:  אנחנו גם ככה משלמים המון מסים, אז עכשיו הוסיפו לנו עוד מס? הזוי מה שקורה פה, חייבים לעצור את זה

רפאל אדרי: 	אני חבר מועצה באיגוד המוסכים

רפאל אדרי:  על השמן פעם לוקחים, פעם לא לוקחים

רפאל אדרי:  מי שחזק לא משלם, ולמי שחלש דופקים 100,000 שקל על ייבוא שמן מנוע של ארבעה ליטר

רפאל אדרי:  אם אתה חדש ורוצה תחרות נותנים לך מכה

רפאל אדרי:  הנה יש לי פה את אותו שמן שפעם שילמתי ופעם לא שילמתי

רפאל אדרי:  לא ברור אצלנו על מה נשלם ועל מה לא נשלם

ניר נחאייסי: מילה אחת על יוקר המחייה

ניר נחאייסי:  כתוצאה מהחוק הזה יש עליית יוקר המחייה שקשורה לתחום הרכב, עלה במעל 20% השמן לרכב לטיפול

ניר נחאייסי:  בנוסף, גדלה כמות הפלסטיק שצורכים בישראל שהולך להטמנות במאות אלפי יחידות כתוצאה מ-20 הליטר הטיפשי הזה בשמן אוטומטיבי שאין סיכוי להפוך אותו בחיים לדלק

חמד עמאר: אני חושב שהצו לא נועד לפגוע באותם תעשיינים אלא בא למנוע מהילת דלקים

חמד עמאר:  כשאני הייתי באוצר רשות המסים הציגה לנו שמדובר על מיליארד שקל בנוגע למהילת דלקים, כשיכול היה גם להגיע למיליארד 100

חמד עמאר:  כל המטרה של המס הייתה להילחם במהילת דלקים, במיוחד בשטחים

חמד עמאר:  כמה מסים אנחנו גובים עכשיו מאותם תעשיינים? זאת לא הייתה המטרה

מירי סביון: סך המסים מממיסים ומשמני סיכה זה סדר גודל של 70 מיליון שקל לשנה

שרן השכל: אנחנו רואים בדיון איזה בלגן נוצר מכל הדבר הזה

שרן השכל:  אם אפשר להוסיף עוד רגולציה, בירוקרטיה, פעם כן, פעם לא, סמוך עליהם שיהיה שם בלגן

שרן השכל:  חשוב שהוועדה תפנה לאוצר ותבקש ממנה לסמן מה לא, לא להגיד מה כן, שלא כל פעם יבואו אלינו עם עוד איזה מפעל ועוד איזו חברה

שרן השכל:  בסוף גם אנחנו לא מומחים בתוך השמנים והדלקים

שרן השכל:  שיבואו ויגידו מה לא, נשים מה שלא, ואם תהיה בעיה - שיבואו לתקן

משה גפני: אתם יכולים לבוא אלי לחדר, אני רוצה לדבר איתכם על הדיון שהתקיים פה ועל מה ששמעתי קודם

משה גפני:  אתם תצטרכו לשנות קונספציה

משה גפני:  אני לא אלך נגדכם על כל החזית, אבל זה לא יימשך

משה גפני:  מה שהיה שנה שעברה לא יהיה הפעם

משה גפני:  אתם צריכים למצוא פתרון

משה גפני:  אנחנו צריכים לעודד את התעשייה המקומית

משה גפני:  אני מודה לכם על הדיון

משה גפני:  אני לא מסיים פה, אנחנו  נמשיך את זה בעוד שבועיים-שלושה, נביא את הדיון לאחר שנקבל מרשות המסים

משה גפני:  אני מבקש את הישיבה הזאת אצלי לכמה דקות

משה גפני:  תודה רבה, הישיבה נעולה